ועדת הכנסת, כנסת 19, פרוטוקול מספר 18, 2013-06-17 10:30

צחי הנגבי: בוקר טוב, אני מתכבד לפתוח את הישיבה.

צחי הנגבי: נתחיל בבקשה מיוחדת של יו"ר הקואליציה ויו"ר סיעות האופוזיציה בעניין תוספת לסדר-היום בהקשר להסכמה שהושגה ביניהם בנוגע לסדרי הדיון בחוק התקציב.

צחי הנגבי: בבקשה, יריב.

יריב לוין: ירדנה, את רוצה להציג?

ירדנה מלר-הורוביץ: ישבנו בלשכת היושב-ראש, נציגי הקואליציה ונציגי האופוזיציה, והם החליטו להגיע לסיכום שדורש את אישור ועדת הכנסת.

ירדנה מלר-הורוביץ: קודם כל, סיעות האופוזיציה ימשכו את הצעות אי-האמון היום, שזה לא דרוש את אישור הוועדה, אבל זה כדי לסבר את האוזן.

ירדנה מלר-הורוביץ: התקציב יתחיל בשעה 16:00, שר האוצר יציג את שני החוקים – גם את הצעת חוק התקציב וגם את החוק לשינוי סדרי עדיפויות לאומיים.

ירדנה מלר-הורוביץ: מוצע כי בשתי הצעות החוק בקריאה ראשונה יתקיים דיון אישי משולב כמפורט: השר יפתח בהצגת שתי הצעות החוק, ראש האופוזיציה תדבר במסגרת של עד 30 דקות, יתקיים דיון אישי, והחלוקה תהיה: לכל חבר מטעם סיעות הקואליציה תוקצבנה 3 דקות, לכל חבר מטעם סיעות האופוזיציה – 8 דקות.

ירדנה מלר-הורוביץ: בסיום הדיון נציג האופוזיציה ידבר במסגרת של עד 15 דקות, ושר האוצר יסכם את הדיון.

ירדנה מלר-הורוביץ: ההצבעות על שתי הצעות החוק בקריאה ראשונה יתקיימו לא לפני השעה חצות.

קריאה: מי זה נציג האופוזיציה?

ירדנה מלר-הורוביץ: דיברו על הסיעה הגדולה.

יצחק הרצוג: אני אסכם.

צחי הנגבי: כיוון שמדובר פה בנושא שלא היה בסדר-היום, לא נצביע עליו עכשיו אלא בסוף הישיבה.

צחי הנגבי: ביקשתי מהנהלת הוועדה לרוץ, ולשלוח מייל עכשיו לכל חברי הוועדה בעניין הזה, כי לא כולם נמצאים כרגע.

צחי הנגבי: אנחנו באופן חריג מאוד מעלים את זה לסדר-היום בתחילת הישיבה.

צחי הנגבי: אין הרבה תקדימים לכך, אבל החריג הוא גם חיובי – הסכמה שהושגה, משקפת את עמדת כלל סיעות הבית, ובהקשר חריג של חוק התקציב שעולה היום, ולכן אנחנו עושים את זה.

צחי הנגבי: מתחייבים בפני עצמינו שזה לא ייעשה תקדים, כי יהיו בעתיד גם הסכמות, ויבקשו להביא אותן להצבעה, וזה פוגע בחברי ועדה שלא יודעים על כך.

אורי מקלב: אם אנחנו מדברים על הצבעות לא לפני חצות – הכוונה היא שאם יסיימו את הדיון קודם, תהיה הפסקה.

יצחק הרצוג: התשובה היא כן, אבל אנחנו מעריכים שזה לא יהיה.

יצחק הרצוג: הקואליציה גם נואמת – יש לזכור את זה.

צחי הנגבי: נעדכן את החברים לגבי סדרי הדיון בוועדת הכנסת בחוק ההסדרים.

צחי הנגבי: אני מניח שהאופוזיציה תתקשה להפיל את החוק הזה, ולכן הוא יאושר.

ירדנה מלר-הורוביץ: הוא יוצבע כדי לעבור לוועדת הכנסת.

צחי הנגבי: לכן אנחנו נשב פה, אני מניח, שעות רבות – אולי יום שלם - וננסה היום שוב להגיע גם בעניין הזה להסכמות עם האופוזיציה, ולקבוע סדרי דיון שיאפשרו לחברי הוועדה להתעמק ככל שניתן בהכרעות השונות.

צחי הנגבי: יש לנו פה טבלה שהכין היועץ המשפטי של הכנסת.

איילת שקד: מאיזו שעה עד איזו שעה זה יהיה?

צחי הנגבי: נחשוב על זה אחרי הישיבה.

צחי הנגבי: אם יש לכם רעיונות – אני פה, דברו אתי.

צחי הנגבי: המטרה היא לקבוע דיון לאורך יום שלם, אני מניח, ולקבוע גם שעות להצבעה.

צחי הנגבי: אבל יש גם בקשה לאופוזיציה, שאני מתקשה לראות אותה מתקבלת, שתהיה הצבעה בסוף כל סעיף.

צחי הנגבי: זה אומר עשרות הצבעות – לא ננקט מעולם.

יצחק הרצוג: זה ננקט לפני שתי כנסות, והיו שלושה ימים רצופים או יומיים רצופים.

יצחק הרצוג: צריך ללמוד את זה.

יצחק הרצוג: אנחנו מבקשים להציג את הנושא הזה בפניך, אבל אני מציע שתקבע שעה שהדיון יתחיל מחר.

צחי הנגבי: אחרי הישיבה נשב כמה דקות, וננסה לתאם משהו שיהיה נוח לכולם.

צחי הנגבי: זה דיון חשוב.

צחי הנגבי: זה גולת הכותרת של פעילות ועדת הכנסת.

צחי הנגבי: עוד יהיו לנו דברים כאלה בהמשך הדרך, אבל נכבד את המעמד, את הוועדה, את עצמנו, ונעשה דיון רציני ומעמיק.

אורי מקלב: אני מציע שזה לא יתחיל בבוקר, כי יש דיוני ועדות.

איילת שקד: חייב להתחיל בבוקר.

צחי הנגבי: אם נראה שהדיון הזה מתמשך, נבקש מיו"ר הכנסת אישור מיוחד, לשבת - נפנה ליושב-ראש, אבל קודם נקבע בינינו לבין עצמנו, מה נראה לנו הסדר הנכון.

יפעת קריב: תוכל לסכם?

צחי הנגבי: 8 דקות – איש אופוזיציה, 3 דקות – איש קואליציה, לא לפני חצות – הצבעה.

צחי הנגבי: הדיון יתחיל מייד ב-16:00.

צחי הנגבי: האופוזיציה הסכימה לוותר על האי-אמון היום.

צחי הנגבי: לדיון הזה מוקדשות שמונה שעות – מ-16:00 עד 24:00 לפחות.

צחי הנגבי: יכול להיות שזה יתמשך מעבר לחצות.

צחי הנגבי: הצבעה לא תהיה לפני חצות.

צחי הנגבי: בהתאם לסעיף 19א1 לתקנון הכנסת, יושב-ראש הכנסת מבקש להקדים את שעת פתיחת הישיבה ביום שני, ערב תשעה באב, שזה 15 ביולי, לשעה 11:00 בבוקר, כדי לאפשר לוועדות להתכנס.

צחי הנגבי: ישיבת המליאה ביום שלישי, תשעה באב, תבוטל.

יפעת קריב: ה-15 - עד איזו שעה זה, בערך?

ירדנה מלר-הורוביץ: עד שעות הצהריים.

צחי הנגבי: המטרה היא יום קצר.

יצחק הרצוג: יהיה אי-אמון שיסתיים בסביבות 13:00.

יצחק הרצוג: ביקשנו לא להביא חוקים משמעותיים ודרמטיים ביום הזה.

יצחק וקנין: בסביבות 14:00 – אני ישבתי בנשיאות.

צחי הנגבי: מי בעד בקשת היושב-ראש?

צחי הנגבי: מי נגד?

צחי הנגבי: הצבעה בעד – פה אחד אושר.

צחי הנגבי: תודה, הבקשה אושרה.

צחי הנגבי: ביום 29.4 החליטה ועדת הכנסת להמליץ לכנסת לבחור בשמונה חברי כנסת לכהן כסגנים ליושב-ראש הכנסת.

צחי הנגבי: נותרה המלצה לגבי מינוי סגן תשיעי ליושב-ראש.

צחי הנגבי: חבר הכנסת יצחק הרצוג הודיעני כי לאור ההסכמות בין הסיעות, חבר הכנסת אחמד טיבי יכהן כסגן ליושב-ראש הכנסת.

צחי הנגבי: מי בעד?

צחי הנגבי: מי נגד?

צחי הנגבי: הצבעה בעד – פה אחד אושר.

צחי הנגבי: אושר.

צחי הנגבי: יועבר למליאה.

יצחק הרצוג: השלב הבא, לידיעת חבר הכנסת מקלב, זה שאנחנו נפעל גם לתיקון שיאפשר סגן מטעם יהדות התורה וסגן מטעם מרצ, שיחלקו את הקדנציה.

אורי מקלב: תודה.

צחי הנגבי: אנחנו מבקשים להביא את ההמלצה לבחירת יו"ר לוועדה למאבק בנגע הסמים.

צחי הנגבי: גם הנושא הזה התעכב, ובסופו של דבר הוסדר.

צחי הנגבי: אני ממליץ בפני הוועדה למאבק בנגע הסמים, לבחור בחבר הכנסת מוחמד ברכה שיכהן כיושב-ראש הוועדה.

צחי הנגבי: מי בעד?

צחי הנגבי: מי נגד?

צחי הנגבי: הצבעה בעד – פה אחד אושר.

צחי הנגבי: אושר.

צחי הנגבי: 5.

צחי הנגבי: הרכב ועדות משותפות: א.

צחי הנגבי: ועדה משותפת של ועדת החוץ והביטחון וועדת הכספים לתקציב הביטחון.

צחי הנגבי: ב.

צחי הנגבי: ועדה משותפת של ועדת החוץ והביטחון וועדת החוקה, חוק ומשפט לבחינת הצורך להכריז על מצב חירום.

צחי הנגבי: ג.

צחי הנגבי: ועדה משותפת של ועדת החוקה, חוק ומשפט וועדת החוץ והביטחון לחוק האזנת סתר

צחי הנגבי: ועדה משותפת.

צחי הנגבי: תקציב הביטחון – אתם זוכרים שהשהינו את התהליך עד אשר אושר בכנסת החוק שהבאנו בפניו.

צחי הנגבי: במליאה החוק אושר פה אחד בשבוע שעבר – הביא אותו יריב לוין מטעמנו.

צחי הנגבי: כרגע אנחנו יכולים לסיים את התהליך.

צחי הנגבי: אנחנו מבקשים להקים ועדה משותפת לתקציב הביטחון, שבה חברים חמישה חברים מוועדת החוץ והביטחון, חמישה חברים מוועדת הכספים.

יצחק הרצוג: לא אישרנו כבר הרכב?

צחי הנגבי: זה אותו הרכב למעשה, אלא אם כן הוא השתנה.

צחי הנגבי: נקריא אותו שוב: מטעם חברי ועדת הכספים: ניסן סלומינסקי, רובי ריבלין, עפר שלח, אראל מרגלית ויעקב ליצמן.

צחי הנגבי: מטעם חברי ועדת החוץ והביטחון: אביגדור ליברמן, מאיר שטרית, רונן הופמן, אריה דרעי ואיתן כבל.

צחי הנגבי: יושב-ראש הוועדה המשותפת יהיה יושב-ראש ועדת החוץ והביטחון, חמישה מכל ועדה, סך הכול עשרה, בראשות יושב-ראש ועדת החוץ והביטחון.

צחי הנגבי: מי בעד?

צחי הנגבי: מי נגד?

צחי הנגבי: הצבעה בעד – פה אחד אושר.

צחי הנגבי: תודה.

צחי הנגבי: נודיע למליאה.

צחי הנגבי: ועדה משותפת נוספת שאנחנו מבקשים להקים היא ועדה משותפת לוועדת החוץ והביטחון ולוועדת החוקה, חוק ומשפט.

צחי הנגבי: בה יש, למזלנו, אשה, כי זה באמת היה בלתי-אפשרי.

צחי הנגבי: בהתאם להוראות סעיף 69 לתקנון הכנסת אנחנו מקימים ועדה משותפת, שתפקידה הוא לבחון את הצורך להכריז על מצב חירום.

צחי הנגבי: חמישה חברים מכל ועדה בהרכב הבא: מטעם ועדת החוקה: דוד רותם, אלעזר שטרן, עדי קול, משה מזרחי ואורי מקלב, ומטעם חברי ועדת החוץ והביטחון: אריה דרעי, עפר שלח, רונן הופמן, מוטי יוגב וניצן הורוביץ.

צחי הנגבי: הוועדה תהיה בראשות חבר הכנסת אריה דרעי.

צחי הנגבי: מי בעד?

צחי הנגבי: מי נגד?

צחי הנגבי: הצבעה בעד – פה אחד אושר.

צחי הנגבי: אושר פה אחד.

צחי הנגבי: יועבר למליאה.

צחי הנגבי: ועדה משותפת נוספת, קטנה מאוד, היא ועדה בת ארבעה חברים – שניים מוועדת החוקה, ושניים מוועדת החוץ והביטחון, בראשות יו"ר ועדת החוקה.

צחי הנגבי: עניינה הוא, על-פי סעיף 4ה לחוק האזנת סתר, לקבל דיווח שנתי על האזנות הסתר.

צחי הנגבי: פעם בשנה הוועדה הזאת מתכנסת.

צחי הנגבי: חברים מטעם ועדת החוקה הם דוד רותם ואברהם מיכאלי, חברים מטעם חוץ וביטחון: רונן הופמן ובנימין בן-אליעזר – כאמור, בראשות יו"ר ועדת חוקה.

צחי הנגבי: מי בעד?

צחי הנגבי: מי נגד?

צחי הנגבי: הצבעה בעד – פה אחד אושר.

צחי הנגבי: תודה.

צחי הנגבי: אנחנו צריכים לקבוע ועדות לדיון בהצעות חוק.

צחי הנגבי: ההצעה הראשונה שעל סדר-יומנו היא הצעת חוק המכר (דירות)(תיקון – הגברת רכיב ההוצאות המשפטיות במחיר דירה), של חבר הכנסת מאיר שטרית וקבוצת חברי כנסת.

צחי הנגבי: ההמלצה היא, לפי הלשכה המשפטית, להעביר את ההצעה לוועדת הכלכלה.

צחי הנגבי: יריב, לכם אין התנגדות?

צחי הנגבי: גם יו"ר ועדת החוקה תומך בהעברת הצעת החוק לוועדת הכלכלה.

צחי הנגבי: מי בעד?

צחי הנגבי: מי נגד?

צחי הנגבי: הצבעה בעד – פה אחד אושר.

צחי הנגבי: אושר.

צחי הנגבי: יש הצעת חוק למניעת הטרדה מינית (תיקון – הגדלת סכום הפיצוי ללא הוכחת נזק), של חברת הכנסת מיכל ורוזין וחברי כנסת נוספים.

צחי הנגבי: ההמלצה של הלשכה המשפטית – להעביר את ההצעה לוועדה לקידום מעמד האשה.

צחי הנגבי: היתה הצעה כזו במליאה.

צחי הנגבי: יש גם הצעה - לוועדת חוקה.

צחי הנגבי: אני חושב שזה טבעי שנעביר את זה לוועדה לקידום מעמד האשה.

צחי הנגבי: מי בעד?

צחי הנגבי: הצבעה בעד – פה אחד אושר.

צחי הנגבי: עבר.

אברהם מיכאלי: ועדת החוקה הסכימה לוותר?

צחי הנגבי: ליו"ר ועדת חוקה אין עמדה בנושא, וטוב שאין לו עמדה.

אורי מקלב: זה לא דבר פשוט, להעביר את זה.

אורי מקלב: צריך הרבה מקצועיות בשביל זה.

צחי הנגבי: חברי ועדת מעמד האשה יודעים לעסוק גם בנושאים כבדים.

יפעת קריב: זה פרופר נושא של מעמד האשה.

צחי הנגבי: נצביע על הנושא שדיברנו עליו בתחילת הישיבה, כפי שמזכירת הכנסת קראה בפנינו.

צחי הנגבי: מי בעד?

צחי הנגבי: מי נגד?

צחי הנגבי: הצבעה בעד – פה אחד אושר.

צחי הנגבי: תודה.

צחי הנגבי: ההצעה אושרה.

ירדנה מלר-הורוביץ: אני אניח את ההחלטה.

צחי הנגבי: תודה רבה, הישיבה נעולה.